हिन्दू धर्म ग्रंथो और शास्त्रों के अनुसार हनुमान जयन्ती वर्ष में दो बार बताई गई है, पहली चैत्र मास के शुक्ल पूर्णिमा के दिन तथा दूसरी कार्तिक मास की कृष्ण चतुर्दशी के दिन. वाल्मीकि रामयण में हनुमान जी का जन्म कार्तिक मास की चतुर्दशी को बताया गया है. पुराणों में हनुमान जी के जन्म के संबंध में यह कथा है की अंजना के तपस्या के फलस्वरूप पवन देव ने भगवान शिव के रुद्रावतार हनुमान जी को अंजना के गर्भ में प्रविष्ट करवाया था. हनुमान जी चमत्कारिक सफलता प्रदान करने वाले देवता कहे जाते है इसके साथ ही ये अपने भक्तो द्वारा उनके भक्ति से शीघ्र प्रसन्न हो जाते है.